Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 111

4. évfolyam Témakör Tartalom Vizuális nyelv A formák (foltok, tömegek) és színek közlési szándéknak megfelelő elrendezése (körvonal, foltképzés, árnyék). A forma szerkezete — síkformák, körformák megfigyelése, létrehozása. Ritmikus felületek létrehozása. Térbeli viszonylatok létrehozása dobozokkal. Kifejezés, képzőművészet Élmény, hangulat kifejezése síkon és térben az évszakokról. Emlékek, gondolatok és történetek megjelenítése. Emberi kapcsolatok kifejezése. Képzőművészeti alkotások leírása néhány mondatban (pl. köztéri szobor), jellemzőik magyarázata. Vizuális kommunikáció Tapasztalati úton megismert jelenségek, folyamatok állapotainak ábrázolása. Szögletes és forgásformák nézet alapján. Egy-két tárgyból álló modell rálátásos és nézetszerű ábrázolása rajzolással. Élethelyzetekhez kapcsolódó magyarázó rajzok, folyamatábrák és vizuális jelek olvasása és üzenetük értelmezése (pl. plakátok). Tárgy- és környezetkultúra Egyszerű tárgyak egyéni igényt kielégítő és használatnak megfelelő elkészítése, a funkció, forma, méret, anyag, technika összefüggései (pl. tárgyak agyagból). Környezetalakító tevékenység (pl. kiállítás rendezése). A magyar kultúrából származó köznapi ünnepi tárgyak és tárgycsaládok elemzése a rendeltetés, az anyag, a forma és díszítés legegyszerűbb összefüggéseinek meglátásával. Technika Különféle technikák, technológiák megismerése, könnyen megmunkálható változatos anyagok és egyszerű munkaeszközök használata. Követelmény — Ismerje a vonal- és foltképzési technikákat. — Legyen képes forma- és színritmusok létrehozására tárgykészítés céljából. — Biztosan ismerje téri szerkezetek létrehozásakor a térbeli viszonylatokat. — Ismerjen fel cselekvéssort képeken. — Ismerjen fel tárgyak két nézete alapján. — Legyen képes látvány hatására képet alkotni. — Tudjon látvány alapján tárgyakat segítséggel, szóban elemezni, összefüggéseket rávezetéssel felfedezni. 5—8. évfolyam Célok — Az érdeklődés, a fogékonyság felkeltése a természetes és mesterséges környezet esztétikai és más látható értékei iránt. — Élményszerű tapasztalatok nyújtása a tárgy- és környezetkultúra területéről. — Az esztétikai érzékenység, nyitottság, fogékonyság, ízlés alakítása, fejlesztése, a múlt értékeinek, hagyományainak tudatosítása a nemzeti műveltség közvetítésével. — A környezettudatos magatartás kialakítása a tárgykultúra példáin keresztül. Feladatok — Fejlessze a kreativitást, a kreatív gondolkodást. — Alakítson ki olyan személyiségjegyeket a tantárgy sajátos tartalmával és eszközrendszerével, amelyek felkeltik a szakmák iránti érdeklődést és segítik az eredményes szocializációt. 2000/135/II. szám — Biztosítson tapasztalatszerzési lehetőséget a tárgy- és környezetkultúra világáról, a vizuális kommunikáció területeinek használatáról, az információk képi rögzítéséről, értelmezéséről. — Gyakorlatokon keresztül fejlessze a jártasságot a vizuális technikák alkalmazásában. — Segítse elő az érzelmek minél árnyaltabb kifejezését, a személyes élmények megjelenítését. Fejlesztendő készségek, képességek, attitűdök A síkbeli és térbeli kifejezőeszközök, kompozíciós eljárások alkalmazásának képességei. A megfigyelés, az elemzés, az értelmezés képességei a képek és műalkotások, valamint a saját és társai alkotásának elemzésében. Térábrázolás, térlátás képessége. Jelenségek, érzelmek, gondolatok térbeli és síkbeli kifejezésének képessége. A kifejezés hagyományos technikáinak és az újszerű technikák elsajátításának készségei. Közlő, magyarázó, eligazító ábrázolás képessége. Tipikus vizuális közlemények (térkép, alaklemez, szabásminta) értelmezésének képessége. A köznapi élet tipikus vizuális közleménye (televízió, rádió, sajtó) felfogásának, megértésének, megítélésének képessége. Egyszerű tárgyak megtervezésének képessége. Képesség a tervezés elveinek megértésére, alkalmazására. Célszerűség—használhatóság—megmunkálás—anyag—szerkezet összefüggéseinek meglátása. Jártasság a tanult kézműves technikákban, a modellezésben, építésben. A munka, az alkotás esztétikai értéke. A saját és mások alkotásának megbecsülése. Az ésszerű, anyagtakarékos megoldások előnyben részesítése. A környezetbarát megoldások keresése. Az együttműködési és alkalmazkodási készség, csoportmunkában részvétel képessége. Az empátiás készség fejlesztése.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes